Document ID: 31995D0021

ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Φεβρουαρίου 1995 για την τροποποίηση της απόφασης 93/231/ΕΟΚ με την οποία επιτρέπεται, όσον αφορά την εμπορία γεωμήλων σποράς στο σύνολο ή σε μέρος του εδάφους ορισμένων κρατών μελών, η λήψη μέτρων αυστηρότερων από εκείνα που προβλέπονται στα παραρτήματα Ι και ΙΙ της οδηγίας 66/403/ΕΟΚ του Συμβουλίου για την καταπολέμηση ορισμένων ασθενειών (95/21/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση (1), όπως τροποποιήθηκε τελευταία από την οδηγία 93/3/ΕΟΚ της Επιτροπής (2), και ιδίως το άρθρο 13 παράγραφος 2,
την αίτηση που υπέβαλε η Πορτογαλία,
Εκτιμώντας:
ότι η Επιτροπή, με την απόφαση της 93/231/ΕΟΚ (3) επέτρεψε, σε ό,τι αφορά την εμπορία γεωμήλων σποράς στο σύνολο ή τμήμα της επικράτειας ορισμένου κράτους μέλους, να ληφθούν μέτρα καταπολέμησης ορισμένων ασθενειών τα οποία είναι αυστηρότερα από τα προβλεπόμενα στα παραρτήματα Ι και ΙΙ της οδηγίας 66/403/ΕΟΚ 7
ότι, από τη σύγκριση των μέτρων που έχουν ληφθεί από τη Πορτογαλία σε σχέση με περιοχές των Αζορών οι οποίες βρίσκονται σε υψόμετρο μεγαλύτερο των 300 μέτρων, σε ό,τι αφορά την εγχώρια παραγωγή γεωμήλων σποράς και τις κοινοτικές κλάσεις των βασικών γεωμήλων σποράς, μπορεί να θεωρηθεί ότι:
- «κλάση ΕΚ 1» ανταποκρίνεται στις αυστηρότερες προϋποθέσεις,
- «κλάση ΕΚ 2» ισοδυναμεί με την εγχώρια παραγωγή που προορίζεται για γεώμηλα σποράς και
- «κλάση ΕΚ 3» ισοδυναμεί με την εγχώρια παραγωγή που προορίζεται για την παραγωγή γεωμήλων 7
ότι η Πορτογαλία, για περιοχές των Αζορών με υψόμετρο μεγαλύτερο των 300 μέτρων, πρέπει, επομένως, να λάβει την άδεια να περιορίσει την εμπορία γεωμήλων σποράς μόνο στις κοινοτικές κλάσεις βασικών γεωμήλων σποράς που ορίζονται στην οδηγία 93/17/ΕΟΚ της Επιτροπής (4) 7
ότι η άδεια αυτή είναι σύμφωνη με τις υποχρεώσεις των κρατών μελών που απορρέουν από τους κοινούς φυτοϋγειονομικούς κανόνες που θεσπίστηκαν με την οδηγία 77/93/ΕΟΚ του Συμβουλίου (5), όπως τροποποιήθηκε τελευταία από την οδηγία 94/13/ΕΚ (6) 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκομικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 93/231/ΕΟΚ της Επιτροπής τροποποιείται ως εξής:
Μετά την καταχώρηση που αφορά την Ιρλανδία παρεμβάλλεται η ακόλουθη καταχώρηση:
ΘΕΣΗ ΠΗΝΑΚΑ
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 2 Φεβρουαρίου 1995.

Labels: 3
17
18
6